# Delta d'Hèrcules

Delta d'Hèrcules (δ Herculis) és un sistema estel·lar múltiple de magnitud aparent +3,14, el tercer element més brillant de la constel·lació d'Hèrcules després de Kornephoros (β Herculis) i ζ Herculis. Es troba a 79 anys llum del sistema solar. El seu component principal Aa s'anomena Sarin, que és també el nom tradicional del sistema.
Sarin és un estel binari les components del qual, separades tan sols 0,06 segons d'arc, només poden ser resoltes mitjançant tècniques d'interferometria. Encara que catalogada com subgegant de tipus espectral A3IV, l'estel principal (Sarin Aa), sembla ser un estrella blanca de la seqüència principal amb sol 370 milions d'anys. Té una temperatura de 8.500 K i una lluminositat 18,5 vegades major que la del Sol. La seva elevada velocitat de rotació, d'almenys 270 km/s, fa que completi un gir sobre si mateixa en menys de 9 hores.
A partir de la seva magnitud absoluta visual, l'estel secundari (Delta d'Hèrcules Ab) és, probablement, un estel de tipus F0 amb una temperatura de 7.500 K i una lluminositat 6,8 vegades major que la solar. La separació entre ambdues components és d'almenys 1,45 ua que, al costat d'una massa total del sistema de 3,6 masses solars, dona com a resultat un període orbital de 335 dies.
Delta d'Hèrcules B, Delta d'Hèrcules C i Delta d'Hèrcules D són tres estels visualment a 12, 172 i 192 segons d'arc de Delta d'Hèrcules A respectivament. El moviment d'elles no concorda amb el de Delta d'Hèrcules A, per la qual cosa hom pensa que no estan associades.

## Referències

* 1 2 Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 1-2012. DOI: 10.1051/0004-6361/201117691.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Delta Herculis» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* ↑ Sarin Arxivat 2016-03-04 a Wayback Machine. (The Bright Star Catalogue)
* 1 2 3 4 «Delta Herculis» (en anglès). Stars. Jim Kaler. [Consulta: 11 desembre 2020].